20 տարվա հավատարմություն հաճախորդներին, 20 տարի՝ հանուն հաճախորդների գոհունակության`«Գագարի Մոտ» ռեստորանային- հյուրանոցային համալիր: Անուն, որ անկասկած, ծանոթ է բոլոր նրանց, ովքեր գոնե 1 անգամ անցել են Երևան-Սևան ավտոմայրուղով ու համտեսել համեղ ու ախորժալի խորտիկներ ու կերակրատեսակներ՝ Գեղամա աշխարհի մարգարտյա գեղեցկուհու՝ չքնաղ Սևանի ափին: Թովիչ մի վայր, ուր այցելողին մի պահ թվում է, թե հայտնվել է դրախտում: Ռեստորանահյուրանոցային համալիրի հիմնադիր Մերուժան կամ ինչպես բոլորին է հայտնի` Գագար Պետրոսյանն արել է ամենը, որպեսզի համալիր եկող, անգամ ամենաքմահաճ այցելուն, այստեղից հեռանա գոհացած ու ժպիտով: